CELEX: 32012D0730
Language: sk
Date: 2012-11-20 00:00:00
Title: 2012/730/EÚ: Rozhodnutie Rady z  20. novembra 2012 o pozícii, ktorá sa má v mene Európskej únii zaujať v rámci Medzinárodnej skupiny pre jutu, pokiaľ ide o rokovanie o novom referenčnom rámci po roku 2014

28.11.2012   
            
            
               SK
            
            
               Úradný vestník Európskej únie
            
            
               L 328/18
            
         ROZHODNUTIE RADY
   z 20. novembra 2012
   o pozícii, ktorá sa má v mene Európskej únii zaujať v rámci Medzinárodnej skupiny pre jutu, pokiaľ ide o rokovanie o novom referenčnom rámci po roku 2014
   (2012/730/EÚ)
   RADA EURÓPSKEJ ÚNIE
   so zreteľom na Zmluvu o fungovaní Európskej únie, a najmä na jej článok 207 ods. 3 a 4 v spojení s jej článkom 218 ods. 9,
   so zreteľom na návrh Európskej komisie,
   keďže:
   
               (1)
            
            
               Rozhodnutím Rady 2002/312/ES (1) sa v mene Európskeho spoločenstva schválila Dohoda o vytvorení referenčného rámca Medzinárodnej skupiny pre jutu z roku 2001 (ďalej len „dohoda“).
            
         
               (2)
            
            
               Platnosť súčasného referenčného rámca skončí 30. apríla 2014 a o otázke začatia rokovaní o jeho obnovení sa bude diskutovať na 15. zasadnutí rady Medzinárodnej skupiny pre jutu, ktoré sa uskutoční v decembri 2012.
            
         
               (3)
            
            
               Obnovenie platnosti dohody nie je v záujme Únie,
            
         PRIJALA TOTO ROZHODNUTIE:
   Článok 1
   Pozícia, ktorá sa má v mene Európskej únii zastúpenej Komisiou zaujať v rámci Medzinárodnej skupiny pre jutu, je hlasovať proti začatiu rokovaní o obnovení referenčného rámca po roku 2014.
   Článok 2
   Toto rozhodnutie nadobúda účinnosť dňom jeho prijatia.
   
      V Bruseli 20. novembra 2012
      
         
            Za Radu
         
         
            predseda
         
         A. D. MAVROYIANNIS
      
   
   
      (1)  Ú. v. ES L 112, 27.4.2002, s. 34.